„Európa jelenleg legnagyobb léptékű kulturális tartalmú városfejlesztése és parkrehabilitációja kiváló ütemben halad. S bár még néhány évet várni kell arra, hogy a Városliget megújítása teljeskörűen befejeződjön, az eddig elkészült intézmények és közösségi terek is bizonyítják, hogy a megújult Liget minden elemében többet és jobbat fog nyújtani látogatóinak, mint eddig" – mondta Baán László, a Liget Budapest Projekt miniszteri biztosa. „A Millennium Háza és a Nagyjátszótér birtokba vételével megtapasztalhatják a családok, hogy a projekt fő vonzerejét, a Városliget történeti hagyományainak megfelelően, a kultúra és a rekreáció páratlanul gazdag intézményrendszerének és a zöldfelület megújításával összefüggő kikapcsolódásnak a harmonikus együttléte adja. A nagymúltú közparkban most egy olyan korszerűen és innovatívan felszerelt ingyenesen használható játszótér készült el, amely a világ bármely táján megállná a helyét" – emelte ki Baán László.
„A Liget Budapest Projekt közel ezer szakember: építész, tájépítész, előkészítő mérnök és sok más szakértő összehangolt munkája eredményeként valósul meg" – emelte ki Gyorgyevics Benedek a Városliget Zrt. vezérigazgatója. „Az előkészítő fázisban több mint 140 civil szervezettel egyeztettünk a tervekről és a tőlük beérkezett fél ezret is meghaladó javaslatok, kérések 95 százalékát be tudtuk építeni a megvalósítás során. A Nagyjátszótér tervezési folyamatában gyerekpszichológusok, tájépítészek, pedagógusok és maguk a gyermekek vettek részt annak érdekében, hogy egy modern, integrált játszóbirodalom jöjjön létre, amely vonzó helyszínt kínál a családok rendszeres szabadidős tevékenységéhez" – tette hozzá.
Álljon itt mementóul a győzelmi jelentés önvállveregetése mellett, hogy az abban szereplő rendkívül széleskörűre sikerült egyeztetés után mégsem sikerülhetett abból helyes következetéseket levonni. Mindeközben ugyanis 2019.10.9-én kijött egy friss budapesti közvéleménykutatás, amiben, csakúgy mint minden eddigiben megátalkodott budapestieknek a zöme nem szeretne ebben a parkban új múzeumi épületeket látni és leállítanák a közparkot beépítő projektet. Nagyon szomorú dolgok ezek, amikor közpénzből nem az történik, amit a köz akar, sőt egyenesen szembemegy vele. https://24.hu/kozelet/2019/10/10/liget-projekt-varosliget-beepites-kozvelemeny-kutatas/
@bardóczi: Jóreggelt, Városliget :-). 2019. okt. 14. És jóreggelt Budai Vár, Kopaszi gát, Római Part, jóreggelt szemétszállítás, utcaseprés, hajléktalanokról való gondoskodás, jóreggelt Budapest.